Gerd Benneche
Store norske leksikon,Samfunn,Medier,Aviser,Avisjournalister
Gerd Benneche var en norsk jurist og journalist. Hun var en av pionerene innen norsk sosialjournalistikk med sin juridiske sakkyndighet og sitt sterke engasjement for de svakeste i samfunnet.
Benneche ble født i Bergen og vokste opp i Stavanger. Hun arbeidet i Dagbladet i perioden 1959–1980, og hennes virke kom til å få stor betydning for barnevernsarbeidet i Norge. I flere saker arbeidet hun sammen med Arne Skouen. En av de mest kjente sakene de tok opp var den såkalte Gro-saken, der de kritiserte behandlingen av en 12 år gammel jente med sterkt avvikende sosial atferd på Klæbu pleiehjem.Benneche hadde flere ledende stillinger i norsk presse, blant annet var hun leder for Norsk Presseforbund i 1975–1979. I 1974 fikk hun Narvesenprisen for «fremragende journalistikk gjennom en årrekke».Hun utgav blant annet: Barn under tilfeldighetens lov (1974), Taushet – vern eller maktmiddel? (1979) og Barnevernet i Norge (1983, 2. utgave 1986).Gerd Benneche var mor til Sissel Benneche Osvold. Les mer i Store norske leksikon Gerd Benneche i Norsk biografisk leksikon